**ইয়ুলিয়ান নাগেলসমান** (জার্মান: Julian Nagelsmann; জন্ম: ২৩ জুলাই ১৯৮৭) হলেন একজন জার্মান পেশাদার ফুটবল খেলোয়াড় এবং ম্যানেজার। তিনি বর্তমানে জার্মান পেশাদার ফুটবল লীগের শীর্ষ স্তর বুন্দেসলিগার ক্লাব বায়ার্ন মিউনিখ ম্যানেজারের দায়িত্ব পালন করছেন। তিনি তার খেলোয়াড়ি জীবনে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।

জার্মান ফুটবল ক্লাব আউগসবুর্গের যুব পর্যায়ের হয়ে খেলার মাধ্যমে নাগেলসমান ফুটবল জগতে প্রবেশ করেন এবং পরবর্তীতে ১৮৬০ মিউনিখের হয়ে খেলার মাধ্যমে ফুটবল খেলায় বিকশিত হয়েছেন। ২০০৬–০৭ মৌসুমে, ১৮৬০ মিউনিখ ২-এ অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। তিনি টিএসভি ১৮৬০ মিউনিখ ২-এর হয়ে মাত্র ১ মৌসুম অতিবাহিত করার পর, তিনি আউগসবুর্গ ২-এ যোগদান করেন, যেখানে তিনি ১ মৌসুম অতিবাহিত করার পর তিনি অবসর গ্রহণ করেছেন। ইনজুরির কারণে খুবই অল্প সময় খেলোয়াড়ি জীবন স্থায়ী হওয়ার নাগেলসমান ফুটবল খেলা হতে খেলোয়াড় হিসেবে অবসর গ্রহণ করেছেন।

খেলোয়াড়ি জীবনের ইতি টানার পর ২০১৩ সালে নাগেলসমান ১৮৯৯ হফেনহাইম অনূর্ধ্ব-১৯-এর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন, যেখানে তিনি ম্যানেজার হিসেবে তার প্রথম মৌসুমেই বুন্দেসলিগা অনূর্ধ্ব-১৯ শিরোপা জয়লাভ করেছেন। ১৮৯৯ হফেনহাইম অনূর্ধ্ব-১৯-এ ৩ মৌসুমের জন্য ম্যানেজারের দায়িত্ব পালন করার পর তিনি ১৮৯৯ হফেনহাইমে ম্যানেজার হিসেবে যোগদান করেন; এর মাধ্যমে তিনি বুন্দেসলিগার ইতিহাসে সর্বকনিষ্ঠ ম্যানেজারে পরিণত হয়েছেন। তিনি হফেনহাইমের হয়ে ম্যানেজার হিসেবে ৩ মৌসুম দায়িত্ব পালন করেছেন। ২০১৯ সালের জুলাই মাসে, রালফ রাংনিকের প্রস্থানের পর তিনি আরবি লাইপৎসিশের ম্যানেজার হিসেবে নিযুক্ত হয়েছেন।

ব্যক্তিগতভাবে, নাগেলসমান বেশ কিছু পুরস্কার জয়লাভ করেছেন, যার মধ্যে ২০১৭ সালে বর্ষসেরা জার্মান ফুটবল ম্যানেজারের পুরস্কার জয় অন্যতম। অন্যদিকে, ম্যানেজার হিসেবে, তিনি ৩টি শিরোপা জয়লাভ করেছেন, যার মধ্যে সবগুলো ১৮৯৯ হফেনহাইম অনূর্ধ্ব-১৯-এর হয়ে জয়লাভ করেছেন।

পরিসংখ্যান
----------

### ম্যানেজার

*৮ ডিসেম্বর ২০২০ পর্যন্ত হালনাগাদকৃত।*

| দল | যোগদান | প্রস্থান | রেকর্ড |
| --- | --- | --- | --- |
| ম্যাচ | জয় | ড্র | হার | স্বগো | বিগো | গোপা | জয় % | সূত্র |
| ১৮৯৯ হফেনহাইম অনূর্ধ্ব-১৯ | ১ জুলাই ২০১৩ | ১০ ফেব্রুয়ারি ২০১৬ | ৭৩ | ৫২ | ১০ | ১১ | ২০৫ | ৮২ | +১২৩ | ০৭১.২৩ |  |
| ১৮৯৯ হফেনহাইম | ১১ ফেব্রুয়ারি ২০১৬ | ৩০ জুন ২০১৯ | ১৩৬ | ৫৫ | ৪৩ | ৩৮ | ২৫৭ | ১৯৭ | +৬০ | ০৪০.৪৪ |  |
| আরবি লাইপৎসিশ | ১ জুলাই ২০১৯ | বর্তমান | ৬৪ | ৩৭ | ১৭ | ১০ | ১৪২ | ৭৬ | +৬৬ | ০৫৭.৮১ |  |
| সর্বমোট | ২৭৩ | ১৪৪ | ৭০ | ৫৯ | ৬০৪ | ৩৫৫ | +২৪৯ | ০৫২.৭৫ | — |

তথ্যসূত্র
---------

1. ↑  "1899: Julian macht Nägel mit Köpfen"। *Rhein-Neckar-Zeitung* (german ভাষায়)। সংগ্রহের তারিখ ১৮ অক্টোবর ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Julian Nagelsmann"। *ট্রান্সফারমার্কেট*। সংগ্রহের তারিখ ৯ ডিসেম্বর ২০২০।
3. 1 2  "Julian Nagelsmann"। *ডিডাব্লিউ*। ৫ ডিসেম্বর ২০২০। ১১ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০২০।
4. ↑  "RB Leipzig's Julian Nagelsmann becomes youngest manager to reach Champions League semi-finals"। *ইন্ডিয়া টুডে*। ১৪ আগস্ট ২০২০। সংগ্রহের তারিখ ৯ ডিসেম্বর ২০২০।
5. ↑  "Hoffenheim appoint 28-year-old Julian Nagelsmann as head coach"। *The Guardian*। ১১ ফেব্রুয়ারি ২০১৬। সংগ্রহের তারিখ ১১ ফেব্রুয়ারি ২০১৬।
6. ↑  Dunbar, Ross (১২ ফেব্রুয়ারি ২০১৬)। "Hoffenheim unveil Julian Nagelsmann, youngest coach in Bundesliga history"। Deutsche Welle। সংগ্রহের তারিখ ১২ ফেব্রুয়ারি ২০১৬।
7. ↑  "TSG Hoffenheim"। *Kicker* (German ভাষায়)। সংগ্রহের তারিখ ২১ সেপ্টেম্বর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* সকারওয়েতে ইয়ুলিয়ান নাগেলসমান (ইংরেজি) উইকিউপাত্তে এটি সম্পাদনা করুন